**Molitva vjernika**

**(2. vazmena nedjelja B, 8. travnja 2018.)**

1. Za Crkvu, da po uzoru na Isusa Krista pruža karitativnu ljubav prema svakom čovjeku, a posebice potrebitima, molimo Te:
2. Za papu Franju, biskupe, svećenike, redovnike i redovnice, da poput apostola daju svjedočanstvo o uskrsnuću Isusa Krista i time rasvjetljuju vjernicima put prema vječnosti, molimo Te:
3. Za sve nas okupljene oko Euharistijskog stola, da ljubeći Boga i vršeći Njegove zapovijedi ljubimo svakog čovjeka, molimo Te:
4. Za katekumene koji su ovog Uskrsa primivši sakramente postali dio Crkve, da ustraju u vršenju i širenju Riječi Božje, molimo Te:
5. Za progonjenu braću i sestre, da im se Gospodin smiluje te da ustrajući u življenju vjere i čuvanju Božjih zapovijedi pobijede svijet i postignu vječno spasenje, molimo Te:
6. Za braću i sestre koji ne vjeruju u Krista, da im se u ovom svetom uskrsnom vremenu otvore oči srca i da povjeruju uskrslom Kristu, molimo Te:
7. Za svu braću i sestre u potrebi, da ih Krist ojača svojom uskrsnom snagom u nošenju životnih križeva, molimo Te:
8. Za pokojnu braću i sestre, da suuskrsnu s Kristom na život vječni, molimo Te: